Myto Miny Witkojc

Myto Miny Witkojc je braniborske wuznamjenjenje, kotrež so wot lěta 2018 kóžde druhe lěto wosobje, skupinje abo instituciji spožči za angažement na polu serbskeje rěče. Kriterije su nałožowanje, wužiwanje, posrědkowanje abo dalewuwiwanje serbšćiny, wosebje delnjoserbšćiny. Myto je dotěrowane z 2.500 eurami.Zjawne wupisanje myta Miny Witkojc na webstronach Kraja Bramborska Myto je wěnowane wopomnjeću delnjoserbskeje basnjerki a nowinarki Miny Witkojc.

Prěni raz bu myto dnja 24. nowembra 2018 spožčene pěstowarni „Mato Rizo“ w Žylowje.Ines Neumannojc: Prědny raz „Myto Miny Witkojc“ za angažěrowanosć na pólu serbskeje rěcy. Nowy Casnik dnja 28. nowembra 2018.

W lěće 2020 dósta rěčewědnik a słownikar Manfred Starosta krajne myto.Viktor Zakar: Myto „Miny Witkojc“ za Manfreda Starostu. Nowy Casnik dnja 4. junija 2020.

Myto Miny Witkojc 2022 spožči so serbskemu spěwytwórcej Berndej Pittkuningsej, myto lěta 2024 Madlenje Norbergowej za dołholětne a mnohostronske prócowanje za serbsku rěč.Nowinska zdźělenka ministerstwa za wědomosć, slědźenje a kulturu dnja 17. meje 2024 

 Nóžki 

 Wotkaz 
Zjawne wupisanje myta Miny Witkojc na webstronach Kraja Bramborska

Kategorija:Delnjoserbšćina
Kategorija:Serbstwo
Kategorija:Myto
Kategorija:Braniborska